b'\n_START_ARTICLE_\nSEMPL\n_START_SECTION_\nZgodovina\n_START_PARAGRAPH_\nZamisel za dogodek se je porodila sedmim ogla\xc5\xa1evalskim agencijam, lastnicam Media Poola. Zaradi velike potrebe po znanju, so se odlo\xc4\x8dili za organizacijo izobra\xc5\xbeevalnega dogodka seminarskega tipa. Ob za\xc4\x8detkih SEMPL-a so bili ve\xc4\x8dinoma predstavniki tujih agencij, brez spremljevalnega programa, nagrad ali tekmovanja za semplerje. Za\xc4\x8detna ambicija SEMPL-a je bila postati osrednji regijski izobra\xc5\xbeevalni dogodek in dati dolo\xc4\x8den poudarek ljudem, ki se ukvarjajo s to dejavnostjo.\n_START_SECTION_\nTekmovanje Sempler\n_START_PARAGRAPH_\nTekmovanje za nagrade za medijske prese\xc5\xbeke leta sempler poteka \xc5\xbee od leta 2002.  Prelomne letnice, ko so se dogajale spremembe v zvezi s tekmovanjem so 2002, 2006, 2008, 2011, 2012 in 2015.\n_START_SECTION_\nLeto 2004\n_START_PARAGRAPH_\nZa nagrade sempler je bilo prijavljenih 27 del petnajstih razli\xc4\x8dnih prijaviteljev.\n_START_SECTION_\nLeto 2008\n_START_PARAGRAPH_\nUvedli so novost na tekmovanju Sempler, in sicer \xc5\xa1esto kategorijo: mediji generacije Y. Kategorijo so uvedli za komunikacijske projekte, ki uporabljajo medije genracije Y, torej internet ali mobilne telefone.  Za semplerje se je potegovalo 43 prijav.\n_START_SECTION_\nLeto 2009\n_START_PARAGRAPH_\nNa razpis za nagrade sempler za najbolj\xc5\xa1o medijsko strategijo prispelo 67 prijav.\n_START_SECTION_\nLeto 2011\n_START_PARAGRAPH_\nOrganizatorji so se odlo\xc4\x8dili, da se bodo lahko izjemoma prijavila dela tudi iz minulega leta, ki so bila izvedena med 1. januarjem 2010 in 31. oktobrom 2011, saj leta 2010 SEMPL-a ni bilo.'